CELEX: 62013TN0017
Language: et
Date: 2013-01-11 00:00:00
Title: Kohtuasi T-17/13: 11. jaanuaril 2013 esitatud hagi — ANKO versus komisjon

16.3.2013   
            
            
               ET
            
            
               Euroopa Liidu Teataja
            
            
               C 79/24
            
         11. jaanuaril 2013 esitatud hagi — ANKO versus komisjon
   (Kohtuasi T-17/13)
   2013/C 79/43
   Kohtumenetluse keel: kreeka
   
      Pooled
   
   
      Hageja: ANKO AE Antiprosopeion, Emporiou kai Viomichanias (Ateena, Kreeka) (esindaja: advokaat B. Christianos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et hageja ei pea tagastama alusetult saaduna summat, mille komisjon kandis talle üle seoses projektiga POCEMON;
            
         
               —
            
            
               tuvastada, et hageja ei pea maksma komisjonile kindlasummalist kahjuhüvitist seoses projektiga POCEMON;
            
         
               —
            
            
               tuvastada, et komisjon ei saanud oma nõuet õiguspäraselt tasaarvestada summaga, mille ta pidi maksma ANKO-le ja
            
         
               —
            
            
               mõista hageja poolt kantud menetluskulud välja komisjonilt.
            
         
      Väited ja peamised argumendid
   
   Käesolev hagi seondub komisjoni vastutusega ELTL artikli 272 tähenduses seoses lepinguga nr 216088 projekti „Point Of CarE MONitoring and Diagnostics for Autoimmune Diseases” (POCEMON) elluviimise kohta. Eeskätt väidab hageja, et vaatamata sellele, et ta oli täitnud oma lepingulised kohustused, nõudis komisjon ANKO-le ülekantud summade tagastamist, rikkudes seeläbi kõnealust lepingut, hea usu, õiguste kuritarvitamise keelu ja proportsionaalsuse põhimõtet. Lisaks sellele proovis komisjon tasaarvestada nõudeid, mis ei olnud kindlad, kindlasummalised ega sissenõutavad.
   Neil põhjustel väidab hageja esiteks, et ta ei ole kohustatud maksma alusetult saaduna tagasi kogu summat, mille komisjon talle seoses projektiga POCEMON üle kandis. Teiseks väidab ta, et ta ei ole kohustatud maksma komisjonile kindlasummalist kahjuhüvitist (liquidated damages) seoses projektiga POCEMON. Kolmandaks väidab hageja, et komisjonil ei olnud õigust tasaarvestada summadega, mida ta peab hagejale maksma ja mis ei ole kindlad, kindlasummalised ega sissenõutavad.